CELEX: 62007TB0411
Language: sk
Date: 2008-03-18 00:00:00
Title: Vec T-411/07 R: Uznesenie predsedu Súdu prvého stupňa z  18. marca 2008 – Aer Lingus Group/Komisia ( Predbežné opatrenie — Kontrola koncentrácie — Rozhodnutie prehlasujúce koncentráciu za nezlučiteľnú so spoločným trhom — Článok 8 ods. 4 a 5 nariadenia (ES) č. 139/2004 — Návrhy na odklad výkonu a nariadenie predbežných opatrení — Opatrenia v rozpore s rozdelením právomocí medzi orgánmi — Právomoc Komisie — Predbežné opatrenia určené vedľajšiemu účastníkovi konania — Návrh na odklad výkonu — Prípustnosť — Neexistencia fumus boni iuris — Neexistencia naliehavosti — Neexistencia vážnej a nenapraviteľnej ujmy — Ujma závisiaca od budúcich a neistých udalostí — Nedostatočné dôvody — Zváženie všetkých záujmov )

20.12.2008   
            
            
               SK
            
            
               Úradný vestník Európskej únie
            
            
               C 327/26
            
         Uznesenie predsedu Súdu prvého stupňa z 18. marca 2008 – Aer Lingus Group/Komisia
   (Vec T-411/07 R)
   („Predbežné opatrenie - Kontrola koncentrácie - Rozhodnutie prehlasujúce koncentráciu za nezlučiteľnú so spoločným trhom - Článok 8 ods. 4 a 5 nariadenia (ES) č. 139/2004 - Návrhy na odklad výkonu a nariadenie predbežných opatrení - Opatrenia v rozpore s rozdelením právomocí medzi orgánmi - Právomoc Komisie - Predbežné opatrenia určené vedľajšiemu účastníkovi konania - Návrh na odklad výkonu - Prípustnosť - Neexistencia fumus boni iuris - Neexistencia naliehavosti - Neexistencia vážnej a nenapraviteľnej ujmy - Ujma závisiaca od budúcich a neistých udalostí - Nedostatočné dôvody - Zváženie všetkých záujmov“)
   (2008/C 327/49)
   Jazyk konania: angličtina
   Účastníci konania
   
      Žalobca: Aer Lingus Group plc (Dublin, Írsko) (v zastúpení: A. Burnside, solicitor, a B. van de Walle de Ghelcke a T. Snels, advokáti)
   
      Žalovaná: Komisia Európskych spoločenstiev (v zastúpení: X. Lewis, É. Gippini Fournier a S. Noë, splnomocnení zástupcovia)
   
      Vedľajší účastník, ktorý v konaní podporuje žalovanú: Ryanair Holdings plc (Dublin, Írsko) (v zastúpení: J. Swift, QC, V. Power, A. McCarthy a D. Hull, solicitors, G. Berrisch, advokát)
   Predmet veci
   Návrh predbežných opatrení, ktorými sa Komisii uloží, po prvé aby prijala určité opatrenia týkajúce sa podielu Ryanair Holding plc na základnom imaní žalobcu, po druhé, subsidiárne, nariadenie s rovnakým úmyslom proti Komisii alebo Ryanair Holding plc a po tretie odklad výkonu rozhodnutia Komisie K(2007) 4600 z 11. októbra 2007, ktorým sa zamietol návrh žalobcu začať konanie na základe článku 8 ods. 4 nariadenia Rady (ES) č. 139/2004 z 20. januára 2004 o kontrole koncentrácií medzi podnikmi (Ú. v. EÚ L 24, s. 1; Mim. vyd. 08/003, s. 40) a prijať predbežné opatrenia na základe článku 8 ods. 5 tohto nariadenia
   Výrok uznesenia
   
               1.
            
            
               Návrh na predbežné opatrenie sa zamieta.
            
         
               2.
            
            
               O trovách konania sa rozhodne v konaní vo veci samej.